
ŠAKIŲ RAJONO SAVIVALDYBĖS TARYBA

SPRENDIMAS

DĖL NUOMOS SUTARTIES SU UŽDARĄJA AKCINE BENDROVE „STRAGUTĖS MĖSA“ NUTRAUKIMO

2013 m. spalio 31 d. Nr. T-347
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi, Savivaldybės ilgalaikio materialiojo turto nuomos sutarties Nr. 1D-11, sudarytos 2010 m. vasario 17 d., 13.2 punktu ir atsižvelgdama į uždarosios akcinės bendrovės „Stragutės mėsa“ 2013 m. rugsėjo 6 d. prašymą, nusprendžia:


1. Nutraukti prieš terminą nuo 2013 m. gruodžio 1 d. Savivaldybės ilgalaikio materialiojo turto nuomos sutartį Nr. 1D-11, sudarytą 2010 m. vasario 17 d. su uždarąja akcine bendrove „Stragutės mėsa“, šalių susitarimu.


2. Įgalioti rajono savivaldybės administracijos direktorių pasirašyti susitarimą dėl 1 punkte nurodytos nuomos sutarties nutraukimo bei turto perdavimo-priėmimo aktą.

